দ্রুত ভাড়া বিদ্যুৎ উৎপাদন কেন্দ্র, বাংলাদেশ
দ্রুত ভাড়া বিদ্যুৎ উৎপাদন কেন্দ্র বা কুইক রেন্টাল পাওয়ার প্ল্যান্ট বা কুইক রেন্টাল বিদ্যুৎ কেন্দ্র বা ভাড়ায় বিদ্যুৎ কেন্দ্র হলো বেসরকারি বিদ্যুৎ উৎপাদন কেন্দ্র, যা বিদ্যুতের অতিরিক্ত চাহিদার সময় দ্রুত ভাড়া নেওয়া হয়। বাংলাদেশে এরকম বেশিরভাগ প্ল্যান্ট আমদানিকৃত তরল জ্বালানি দিয়ে চলে। অনেক বিশেষজ্ঞ মনে করেন এই পদ্ধতিটি টেকসই নয়, কেননা বর্তমানে বিদ্যুৎ উৎপাদন চাহিদার তুলনায় প্রায় দ্বিগুণ, তথাপি যেসব বিদ্যুৎ উৎপাদন কেন্দ্র ব্যবহার হচ্ছে না সেগুলোর জন্যও সরকারকে টাকা দিতে হয়। ২০০৯ এর দিকে বিদ্যুৎ উৎপাদনের ঘাটতি থাকায় বেসরকারী এই ব্যবস্থা চালু হয়। ২০২১ সালের সেপ্টেম্বরে জাতীয় সংসদে ঘোরতর আপত্তির মুখেও এই ব্যবস্থার মেয়াদ "বিদ্যুৎ ও জ্বালানির দ্রুত সরবরাহ বৃদ্ধি (বিশেষ বিধান) (সংশোধন) বিল-২০২১" পাঁচ বছর বাড়ানো হয়।